ddrg/super_eurlex huggingface dataset:
DA Den Europæiske Unions Tidende C 297/46

Sag anlagt den 12. oktober 2007 — Strack mod Kommissionen

(Sag T-392/07)

(2007/C 297/93)

Processprog: tysk

Parter

Sagsøger: Guido Strack (Köln, Tyskland) (ved Rechtsanwalt H. Tettenborn)

Sagsøgt: Kommissionen for De Europæiske Fællesskaber

Sagsøgerens påstande

— Europa-Kommissionens afgørelser truffet, enten udtrykkeligt eller fordi betingelserne i artikel 8, stk. 3, i forordning (EF) nr. 1049/2001 var opfyldt, i forbindelse med behandlingen af sagsøgerens begæring om aktindsigt af 20. juni 2007 og dennes genfremsatte begæring af 23. juli 2007, subsidiært de genfremsatte begæringer af 15. august 2007, annulleres.

— Europa-Kommissionen tilpligtes at betale sagsøgeren en erstatning af en passende størrelse, dog mindst en symbolsk erstatning på 1 EUR, for den ikke-økonomiske skade, han har lidt som følge af behandlingen af sin begæring.

— Europa-Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren havde dels begæret aktindsigt i visse dokumenter i forbindelse med genfremsatte begæringer om aktindsigt i dokumenter i henhold til forordning (EF) nr. 1049/2001 (1), som Kommissionen helt eller delvist havde afslået, dels aktindsigt i dokumenter, der vedrører sag T-110/04. Sagsøgeren fik enten afslag på aktindsigt i disse dokumenter eller fik ikke tilladelse hertil inden for den fastsatte frist.

Til støtte for søgsmålet har sagsøgeren gjort gældende, at sagsøgte har tilsidesat artikel 255 EF samt artikel 2, stk. 1, artikel 4 og artikel 6 ff. i forordning nr. 1049/2001. Sagsøgeren har desuden gjort gældende, at der er sket tilsidesættelse af princippet om ordentlig forvaltning samt af artikel 41 og 42 i Den Europæiske Unions charter om grundlæggende rettigheder.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
—

Kommissionens beslutning (Generaldirektoratet for Informationsteknologi) om ikke at give tilslag på sagsøgerens bud i forbindelse med offentligt udbud ENTR/05/86 — teknologisk interoperabilitet af informationsindhold til europæiske e-forvaltningstjenester (EUT S 128 af 8.7.2006), meddelt sagsøgeren ved skrivelse af 13. juli 2007, og om at tildele kontrakterne til den valgte entreprenør, annulleres.
—

Afgørelse truffet den 27. september 2007 af Fjerde Appelkammer ved Harmoniseringskontoret (sag R 982/2005-4) annulleres, for så vidt som appelkammeret fandt, at der ikke var risiko for forveksling i forhold til alle de tjenesteydelser, for hvilke der var ansøgt om registrering i klasse 35, 38, og for de tjenesteydelser i klasse 42, som blev anset for at være af samme art som de varer, der var omfattet af det ældre italienske varemærke.
DA Den Europæiske Unions Tidende C 37/31

Sag anlagt den 5. december 2007 — Scovill Fasteners mod Kommissionen

(Sag T-447/07)

(2008/C 37/48)

Processprog: engelsk

Parter

Sagsøger: Scovill Fasteners, Inc. (Clarkesville, De Forenede Stater) (ved lawyer O. Dugardyn)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 19. september 2007 vedrørende en procedure efter EF-traktatens artikel 81 (sag COMP/E-1/39.168 — PO/Kortevarer i metal og plast: lynlåse).

— Subsidiært, ophævelse eller nedsættelse den bøde, der er pålagt sagsøgeren.

— Kommissionen for De Europæiske Fællesskaber tilpligtes at bære sine egne omkostninger og betale omkostningerne afholdt af sagsøgeren.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning K(2007) 4257 endelig udg. af 19. september 2007 i sag COMP/E-1/39.168 — PO/Kortevarer i metal og plast: lynlåse, hvorved Kommissionen konstaterede, at sagsøgerens datterselskab sammen med andre virksomheder havde tilsidesat artikel 81 EF ved at aftale koordinerede prisforhøjelser og udveksle fortrolige oplysninger om priser og indførelse af prisforhøjelser.

Sagsøgeren har til støtte for søgsmålet anført, at Kommissionen med urette har fundet, at sagsøgeren sammen med sit datterselskab udgør en enkelt økonomisk enhed, og at sagsøgeren ikke skal hæfte solidarisk for bøden pålagt datterselskabet for datterselskabets påståede tilsidesættelser.

Sagsøgeren har endvidere gjort gældende, at Kommissionen ikke på tilstrækkelig måde har godtgjort, at sagsøgerens datterselskab deltog i kartellet efter 1997.

Subsidiært, gør sagsøgeren gældende, at Kommissionen

— begik grundlæggende fejl ved fastsættelsen af bøden,

— ikke tog hensyn til alle relevante omstændigheder ved bedømmelsen af tilsidesættelsernes varighed og grovhed, og
—

Kommissionens beslutning 2007/647/EF af 3. oktober 2007 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (1) annulleres i det omfang, den udelukker visse af Den Franske Republik for frugt- og grøntsagsproducentorganisationer afholdte udgifter for regnskabsårene 2003 og 2004.
DA Den Europæiske Unions Tidende C 22/49

Sag anlagt den 22. november 2007 — Ryanair mod Kommissionen

(Sag T-433/07)

(2008/C 22/93)

Processprog: engelsk

Parter

Sagsøger: Ryanair Ltd (Dublin, Irland) (ved lawyer E. Vahida)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås i henhold til artikel 232 EF, at Kommissionen i strid med sine forpligtelser i henhold til EF-traktaten har undladt at træffe afgørelse, idet den ikke har taget stilling til sagsøgerens klage indgivet til Kommissionen den 22. december 2006, efterfulgt af en officiel skrivelse af 2. august 2007.

— Kommissionen tilpligtes at betale alle sagens omkostninger, herunder omkostninger afholdt af sagsøgeren i forbindelse med sagen, selv om Kommissionen efter sagsanlægget griber ind på en måde, der efter Rettens opfattelse fjerner behovet for en afgørelse, eller hvis Retten afviser at realitetsbehandle søgsmålet.

— Der træffes sådanne foranstaltninger, som Retten måtte finde passende.

Søgsmålsgrunde og væsentligste argumenter

Sagsøgeren har gjort gældende, at Kommissionen har undladt at træffe afgørelse ved ikke — selv om den har været opfordret hertil efter artikel 232, EF — at tage stilling til sagsøgerens klage indgivet til Kommissionen den 22. december 2006 vedrørende ulovlig statsstøtte, som Grækenland har ydet til Olympic Airlines og Olympic Airlines Services (»OA/OAS«) efter en voldgiftskendelse fra den græske højesteret, hvorved den græske stat blev pålagt at betale OA/OAS 563 mio. EUR for angiveligt ubetalte tjenesteydelser og udgifter i forbindelse med udflytning til Athens nye lufthavn.

Sagsøgeren har anført, at forskellen mellem det beløb, som den græske regering skyldte OA/OAS, der blev skønsmæssigt anslået i Kommissionens beslutning 2003/372/EF (1), og den erstatning for tab, som blev tilkendt OA/OAS ved kendelse af 20. december 2006, udgør en fordel i statsstøttereglernes forstand ydet til selskabet. Denne støtte stammer ifølge sagsøgeren fra den græske stat, da voldgiftsretten har handlet som et statsligt organ.

Sagsøgeren har yderligere gjort gældende, at Kommissionen var forpligtet til at gennemføre en omhyggelig og upartisk undersøgelse af den modtagne klage med henblik på at vedtage en beslutning, hvorved det enten fastslås, at de omhandlede statslige foranstaltninger ikke udgjorde støtte i artikel 87, stk. 1, EF's forstand, eller at foranstaltningerne skulle anses for statsstøtte i nævnte artikels forstand, men var forenelige med fællesmarkedet i henhold til artikel 87, stk. 2 og stk. 3, EF, eller at indlede proceduren efter artikel 88, stk. 2, EF.

Sagsøgeren har endvidere gjort gældende, at perioden på syv måneder, der forløb mellem sagsøgerens klage og officielle brev, var urimelig lang, og at Kommissionens passivitet i den periode udgør en undladelse af at træffe en afgørelse i artikel 232, EF's forstand.

(1) 2003/372/EF: Kommissionens beslutning af 11.12.2002 om støtte fra den græske stat til Olympic Airways (meddelt under nr. K(2002) 4831) (EUT 2003 L 132, s. 1).
DA Den Europæiske Unions Tidende C 22/45

Sag anlagt den 19. november 2007 — Euro-Information mod KHIM (gengivelse af en hånd, der holder et kort med tre trekanter)

(Sag T-414/07)

(2008/C 22/85)

Stævningen er affattet på fransk

Parter

Sagsøger: Européenne de traitement de l'Information (Euro-Information) (Strasbourg, Frankrig) (ved avocats P. Greffe og M. Chaminade)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 6. september 2007 af Første Appelkammer ved Kontoret for Harmonisering i det Indre Marked (Varemærker og Design) (sag R.290/2007-1) annulleres, for så vidt som den giver afslag på registreringen af det ansøgte EF-varemærke nr. 5 225 776 for dele af de ansøgte varer og tjenesteydelser i klasse 9, 35, 36, 38 og 42.

— Det ansøgte EF-varemærke nr. 5 225 776 registreres for alle de ansøgte varer og tjenesteydelser.

Søgsmålsgrunde og væsentligste argumenter

Det EF-varemærke, der søges registreret: Et figurmærke, der består af gengivelsen af en hånd, der holder et kort, der efterfølges af tre sorte trekanter, for varer og tjenesteydelser i klasse 9, 35, 36, 38 og 42 (ansøgning nr. 5 225 776)

Undersøgerens afgørelse: Delvis afslag på ansøgningen

Appelkammerets afgørelse: Afslag på klagen

Søgsmålsgrunde: I modsætning til Harmoniseringskontorets appelkammers konstatering har sagsøgeren gjort gældende, at bestanddelene i det varemærke, hvis registrering delvis er blevet afslået, har særpræg og er vilkårlige i forhold til de af varemærket omfattede varer og tjenesteydelser, og at deres kombination følgelig også skal anses for at have særpræg og være vilkårlig.
—

Tilsidesættelse af artikel 88, stk. 2, EF og artikel 87, stk. 1, EF, idet det fejlagtigt er antaget, at de restancer, som selskabet Technologie Buczek SA har, udgør støtte, som er uforenelig med fællesmarkedet. Sagsøgeren har anført, at Kommissionens konstatering følger af den fejlagtige antagelse, at de offentligretlige organer har undladt at foretage inddrivelse af den gæld, Technologie Buczek SA har. En tilsidesættelse af artikel 88, stk. 2, EF og artikel 87, stk. 1, EF følger ligeledes af, at det kræves, at den polske stat tilbagesøger støtte, som anses for uforenelig med fællesmarkedet, selv om Polen hverken har tilkendt Technologie Buczek SA eller Technologie Buczek Group støtte i den i beslutningen omhandlede størrelsesorden, og af, at størrelsen af den støtte, som skal tilbagebetales, er blevet fastsat vilkårligt uden retsgrundlag og økonomisk begrundelse. Sagsøgeren har ligeledes anført, at det udgør en tilsidesættelse af artikel 88, stk. 2, EF og artikel 87, stk. 1, EF at kræve af den polske stat, at den tilbagesøger støtten fra selskabet Huta Buczek sp. z o.o., skønt der ikke er grundlag for at antage, at selskabet kan være den reelle modtager af den støtte, der er tilkendt selskabet Technologie Buczek SA, og skønt denne støtte ikke er blevet tildelt selskabet, og at antage, at den reelle modtager af den angivelige støtte alene var selskaberne Huta Buczek sp. z o.o. og Buczek Automotive sp. z o.o., skønt de kun har draget fordel af en del af selskabet Technologie Buczek SA's aktiver.
—

Mere subsidiært, der udpeges en ekspert, som udpeges af Retten, med følgende opgave: atter at anvende CEVA's beregningsmetode vedrørende den tid, som er brugt på projekterne, at sammenholde denne metode med SEAHEALTH-kontrakten og de faktisk afholdte udgifter, at konstatere i procenter forskellen mellem beløbet for de fejlregistreringer af arbejdstiden, som er forelagt Kommissionen, og beløbet for registreringen af disse arbejdstider i henhold til den beregningsmetode, som fremover finder anvendelse på CEVA, at foretage en vurdering af den arbejdstid, som umiddelbart er nødvendig for at udføre CEVA's opgaver inden for rammerne af SEAHEALTH-kontrakten, at udtale sig om hvorvidt denne effektive arbejdstid med henblik på at udføre disse opgaver kunne ligge under de 7 092,88 direkte timer, som blev lagt til grund af CEVA.
DA Den Europæiske Unions Tidende C 22/46

Sag anlagt den 22. november 2007 — Deutsche Post mod Kommissionen

(Sag T-421/07)

(2008/C 22/86)

Processprog: tysk

Parter

Sagsøger: Deutsche Post AG (Bonn, Tyskland) (ved Rechtsanwälte J. Sedemund og T. Lübbig)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen for De Europæiske Fællesskabers beslutning af 12. september 2007»Statsstøtte C 36/07 (ex NN 25/07 — Statsstøtte til Deutsche Post AG, opfordring til at fremsætte bemærkninger efter EF-traktatens artikel 88, stk. 2« annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning om at indlede proceduren efter artikel 88, stk. 2, EF vedrørende statsstøtte C 36/07 (ex NN 25/07). Denne beslutning blev meddelt Tyskland ved skrivelse af 12. september 2007 (EUT C 245, s. 21). Den med denne beslutning indledte procedure har til formål at foretage en supplerende undersøgelse af den procedure, der blev indledt af Kommissionen den 23. oktober 1999, og i forbindelse med hvilken Kommissionen den 19. juni 2002 vedtog en endelig negativ beslutning (EFT L 247, s. 27). I denne negative beslutning fastslog Kommissionen, at Deutsche Post AG's priser for dør-til-dør pakkeforsendelser lå under de ydelsesspecifikke meromkostninger, og at denne aggressive rabatpolitik ikke var omfattet af selskabets befordringspligt.

Sagsøgeren gør til støtte for søgsmålet gældende, at den anfægtede beslutning udgør en tilsidesættelse af grundlæggende forvaltningsretlige principper. Der foreligger nærmere en tilsidesættelse af princippet om beskyttelse af den berettigede forventning, eftersom Kommissionen i årevis har været bekendt med sagens omstændigheder, og idet den vedtog en endelig beslutning herom den 19. juni 2002. Endvidere er der sket tilsidesættelse af såvel Forbundsrepublikken Tysklands som sagsøgerens partsinteresser, eftersom der ikke blev givet dem mulighed for at tage stilling til den anfægtede beslutning inden dens vedtagelse. Det anføres endelig i denne forbindelse, at der er sket tilsidesættelse af forordning (EF) nr. 659/1999 (1), eftersom det af denne forordnings systematik fremgår, at en negativ beslutning, såsom den af 19. juni 2002, er endelig, og at det anfægtede endeligt afgjorte forhold ikke kan være genstand for en fornyet statsstøtteundersøgelsesprocedure.

Endvidere gør sagsøgeren gældende, at sagsøgte har tilsidesat begrundelsespligten i henhold til artikel 253 EF og artikel 6, stk. 1, i forordning nr. 659/1999, eftersom den anfægtede beslutning ikke klart lader forstå, hvilke foranstaltninger Kommissionen vil betegne som statsstøtte, og at den desuden ikke indeholder nogen retlig bedømmelse.

Endelig gøres det gældende, at der er sket tilsidesættelse af artikel 87, stk. 1, EF og artikel 88 EF, eftersom de i den anfægtede beslutning anførte foranstaltninger ikke kan betegnes som statsstøtte.

(1) Rådets forordning (EF) nr. 659/1999 af 22.3.1999 om fastlæggelse af regler for anvendelsen af [artikel 88 EF] (EFT L 83, s. 1).
—

EAR pålægges at betale godtgørelse for det tab, som sagsøgerne hævder at have lidt, på henholdsvis 26 862,17 EUR og 3 197 968,80 EUR for udgifter og mistet fortjeneste samt forrentning af erstatningen fra det tidspunkt, hvor tabet indtrådte.
DA Den Europæiske Unions Tidende C 8/26

Sag anlagt den 16. november 2007 — Lodato & C. mod Kommissionen

(Sag T-417/07)

(2008/C 8/47)

Processprog: italiensk

Parter

Sagsøger: Lodato Gennaro & C. Spa (Castel San Giorgio, Italien) (ved avvocato M.A. Calabrese)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning SG/E/3/MIB/frw D(2007) 8690 af 8. oktober 2007 annulleres

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det foreliggende søgsmål er anlagt til prøvelse af Kommissionens beslutning af 8. oktober 2007, hvorved sagsøgeren fik afslag på aktindsigt i visse dokumenter, som den italienske regering havde fremsendt til Kommissionen inden for rammerne af de indledende undersøgelser vedrørende statsstøtte nr. 701/98 og statsstøtte nr. 824/01 under henvisning til, at den italienske regering skulle havde modsat sig udbredelsen heraf i forbindelse med Kommissionens tjenestegrenes undersøgelse af disse dokumenter.

Sagsøgeren har til støtte for sine påstande gjort gældende, at der foreligger en tilsidesættelse og en fejlagtig anvendelse af artikel 4, stk. 5, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1). Det anføres herved, at Kommissionen har anlagt en fejlfortolkning af denne bestemmelse, idet den har lagt til grund, at medlemsstaterne ved denne bestemmelse tillægges en beføjelse til at forbyde udbredelsen af originaldokumenter hidrørende fra medlemsstaten, der befinder sig hos fællesskabsinstitutionerne.

(1) EFT L 145 af 31.5.2001, s. 43.
—

Afgørelse truffet den 12. september 2007 af Første Appelkammer ved Kontoret for Harmonisering i det Indre Marked (Varemærker og Design), der blev meddelt den 17. september 2007 (sag R 120/2007-1), annulleres, for så vidt som der herved blev givet afslag på sagsøgerens ansøgning om at registrere PAYWEB CARD som EF-varemærke, ansøgning nr. 3 861 051, for alle de ansøgte varer og tjenesteydelser i klasse 9, 36 og 38.
DA Den Europæiske Unions Tidende C 8/19

Sag anlagt den 6. november 2007 — Kaul mod KHIM — Bayer (ARCOL)

(Sag T-402/07)

(2008/C 8/34)

Stævningen er affattet på engelsk

Parter

Sagsøger: Kaul GmbH (Elmshorn, Tyskland) (ved lawyers G. Würtenberger og R. Kunze)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Bayer AG (Leverkusen, Tyskland)

Sagsøgerens påstande

— Afgørelsen truffet den 1. august 2007 af Andet Appelkammer i sag R 782/2000-2 angående indsigelsen, der var støttet på EF-varemærkeregistrering nr. 49 106 »CAPOL«, mod EF-varemærkeansøgning nr. 195 370 »ARCOL«, annulleres.

— Indsigelsen mod EF-varemærkeansøgning nr. 195 370 »ARCOL« tages til følge.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Bayer AG

Det omhandlede EF-varemærke: Ordmærket »ARCOL« for varer i klasse 1, 17 og 20 — ansøgning nr. 195 370

Indehaver af det i indsigelsessagen påberåbte varemærke eller tegn: Kaul GmbH

Det i indsigelsessagen påberåbte varemærke eller tegn: EF-ordmærket »CAPOL« for varer i klasse 1

Indsigelsesafdelingens afgørelse: Indsigelsen forkastes i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), artikel 63, stk. 6, artikel 73 og artikel 74 i Rådets forordning (EF) nr. 40/94.

Ifølge sagsøger har appelkammeret ikke taget hensyn til de forpligtelser, der følger af artikel 63, stk. 6, og artikel 73 i forordning nr. 40/94, idet det ikke har taget Domstolens anvisninger i sag C-29/05 P i betragtning, og idet det har afslået at udøve et skøn i henhold til artikel 74, stk. 2, i forordning nr. 40/94. Sagsøgeren har endvidere gjort gældende, at appelkammeret ikke har angivet, hvilke grunde det har baseret sin afgørelse på.
DA Den Europæiske Unions Tidende C 51/51

Sag anlagt den 12. december 2007 — Italien mod Kommissionen

(Sag T-463/07)

(2008/C 51/93)

Processprog: italiensk

Parter

Sagsøger: Den Italienske Republik (ved avvocato dello Stato G. Aiello)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning K(2007) 4477 af 3. oktober 2006, meddelt den 4. oktober 2007, for så vidt som den udelukker fællesskabsfinansiering og pålægger Den Italienske Republiks budget at bære den finansielle behandling i forbindelse med regnskabsafslutningen for udgifter, som finansieres af Den Europæiske Udviklings- og Garantifond for Landbruget, Garantisektionen.

Søgsmålsgrunde og væsentligste argumenter

Ved dette søgsmål har sagsøger bestridt lovligheden af den anfægtede beslutning for så vidt som den udelukker fællesskabsfinansiering og pålægger Den Italienske Republiks budget at bære den finansielle behandling i forbindelse med regnskabsafslutningen for udgifter, som finansieres af Den Europæiske Udviklings- og Garantifond for Landbruget, Garantisektionen.

De udgifter, der i denne sag er blevet udelukket fra finansiering, og som er genstand for dette søgsmål, knytter sig til oksekødspræmier, kontrol med olivenpressere, fortegnelser over olivendyrkningsarealer samt GIS (det geografiske informationssystem) for oliven, kontrol med udbytter samt kontrol med olivenolie og tørret foders bestemmelsessted.

Til støtte for sin påstand har sagsøger gjort gældende, at følgende bestemmelser er tilsidesat:

— Artikel 15 og artikel 24, stk. 1, i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92.

— Artikel 9a, stk. 1 og 3, artikel 10, 16, 26 og artikel 28, stk. 1, i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01.

— Artikel 11a i Rådets forordning (EØF) nr. 136/66 af 22. september 1966 om oprettelse af en fælles markedsordning for fedtstoffer.

— Artikel 14, stk. 3, i Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer.
—

Annullation af den anfægtede afgørelse truffet den 15. oktober 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 1425/2006-2, og stadfæstelse af afgørelse truffet den 6. september 2006 af Indsigelsesafdelingen ved Kontoret for Harmonisering i det Indre Marked (Varemærker og Design), hvorved Intersports indsigelse blev taget til følge for så vidt angår visse af de omhandlede varer.
DA Den Europæiske Unions Tidende C 51/45

Sag anlagt den 7. december 2007 — Ecolean Research & Development mod Harmoniseringskontoret (CAPS)

(Sag T-452/07)

(2008/C 51/84)

Processprog: svensk

Parter

Sagsøger: Ecolean Research & Development A/S (København, Danmark) (ved advokat L.E. Ström)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Sagen hjemvises til Appelkammeret til fornyet prøvelse.

Søgsmålsgrunde og væsentligste argumenter

Det EF-varemærke, der søges registreret: Ordmærket CAPS for varer i klasse 7, 16 og 17 — ansøgning nr. 4 957 131

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Appelkammeret har tilsidesat væsentlige formforskrifter og Rådets forordning nr. 40/94 dels ved ikke at påpege, at klagen skulle have været oversat til ansøgerens første sprog, svensk, dels ved at bekræfte klagen og fortsætte at korrespondere på engelsk. Appelkammeret har dermed tilsidesat princippet om beskyttelsen af den berettigede forventning og ligebehandlingsprincippet.
—

Kommissionen har tilsidesat artikel 81 EF og artikel 23, stk. 2, i forordning nr. 1/2003 (1) ved at have foretaget et åbenbart fejlskøn og ved en urigtig anvendelse af gældende ret, da man fastslog, at GALP Energia España har deltaget i kundetildeling, overvågnings- og kompensationsordninger samt i konkurrencebegrænsende prisordninger, som beskrevet i den anfægtede beslutning.